open-index/open-wikipedia-markdown huggingface dataset:
Šiltnamio efektą sukeliančios dujos

**Šiltnamio efektą sukeliančios dujos** (trumpinys – **ŠESD**) – atmosferoje esančios dujos, skatinančios šiltnamio efektą. Šios dujos sugeria dalį į atmosferą patekusių infraraudonųjų spindulių ir išspinduliuoja juos atgal į aplinką, tokiu būdu sulaikydamos šilumą prie Žemės paviršiaus. Kai kurios šiltnamio dujos atmosferoje atsiranda natūralių procesų metu, kitų kiekis didėja dėl žmogaus veiklos. Pastarosios vadinamos *antropogeninėmis* šiltnamio efektą sukeliančiomis dujomis.

Gamtinės šiltnamio efektą sukeliančios dujos yra vandens garai, anglies dioksidas, metanas ir ozonas. Žmonių veikla anglies dioksido, metano ir kai kurių kitų šių dujų kiekius atmosferoje žymiai padidina. Anglies dvideginio koncentracija atmosferoje nuo pramonės revoliucijos pradžios išaugo 50 %, metano – 150 %. Nors anglies dioksido kiekis atmosferoje per visą Žemės istoriją ženkliai svyravo, dabartinė koncentracija yra didžiausia per pastaruosius 3 mln. metų.

## Antropogeninės šiltnamio dujos

Didžiausią dalį antropogeninių dujų emisijų sudaro anglies dioksidas (atsakingas už tris ketvirtadalius šiltnamio efekto) ir metanas (atsakingas už beveik visą likusią dalį šiltnami efekto), chlorfluorangliavandeniliai (CFC), diazoto monoksidas – taip pat atlieka pakankamai reikšmingą vaidmenį, nes, nors jų koncentracija atmosferoje gerokai mažesnė, jos turi didesnį šiltnamio efekto potencialą.

Pagrindiniai antropogeninių dujų šaltiniai yra šie:
* iškastinio kuro deginimas, iš visų antropogeninių faktorių reikšmingiausiai didinantis anglies dioksido koncentraciją;
* gyvulininkystė, ryžių auginimas drėgnuose laukuose, žemės panaudojimas ir drėgnų žemių pokyčiai, vamzdynų nuotėkiai, atliekų sąvartynai didina metano koncentraciją;
* sunkioji pramonė;
* miškų naikinimas (dažniausiai susietas su pramoninės gyvulininkystės plėtimu);
* kiti sektoriai atsakingi už gerokai mažesnę dalį emisijų.
*: žemdirbystė, įskaitant trąšų naudojimą, didina azoto monoksido koncentraciją;
*: chlorfluorangliavandenilių (CFC) naudojimas šaldymo sistemose, taip pat CFC ir halonų naudojimas ugnies gesinimo sistemose bei gamybos procesuose;

Antropogeninių šiltnamio dujų koncentracijų didėjimas laikomas pagrindine pasaulinio atšilimo priežastimi. Pasak JT Maisto ir žemės ūkio organizacijos, mėsos produkcija išskiria apie 18 % visų antropogeninių šiltnamio dujų, tuo tarpu pasak Tarpvyriausybinės klimato kaitos komisijos, emisijos iš transporto sudaro 13 %. Anglies dioksido, metano ir diazoto monoksido koncentracija tebeauga, o CFC-11 ir CFC-12 dujų – nuosekliai mažėja nuo XX a. dešimtojo dešimtmečio.

**ppmv – tūrio dalis milijonui (10<sup>6</sup>) dalių, ppbv – milijardui (10<sup>9</sup>), pptv – bilijonui (10<sup>12</sup>).*

CO2 ir vandens garai sugeria visų bangų IR spindulius, išskyrus apytiksliai 8000–12000 nm bangų ilgio intervale. Dėl to kitos šiltnamio dujos, tokios kaip metanas, diazoto monoksidas, CFC, kurios sugeria ir šio intervalo IR spindulius, būdamos mažesnėmis koncentracijomis, turi didesnį „pasaulinio atšilimo potencialą“.

## Išnašos

## Nuorodos
* Šalių pagal anglies dioksido emisijas sąrašas
Didysis Irgizas

**Didysis Irgizas** () – upė Rusijoje, Samaros ir Saratovo srityse; Volgos kairysis intakas. Prasideda Bendrojo Syrto pašlaitėse, Orenburgo srities paribyje. teka į vakarus ir pietvakarius plačiu slėniu, stepėmis. Žemupyje labai vingiuoja, sudaro meandras. Įteka į Volgos upės Volgogrado tvenkinį priešais Volską.

Naudojama drėkinimui. Ištakos vasarą išdžiūsta. Žemupyje Didysis Irgizas patvenktas, nuo upės atsišakoja drėkinimo kanalai. Prie upės įsikūręs Pugačiovo miestas.

## Šaltiniai
Laurynas Mindaugas Stankevičius

**Laurynas Mindaugas Stankevičius** (1935 m. rugpjūčio 10 d. Aukštadvaryje, Trakų apskritis – 2017 m. kovo 17 d. Vilniuje) – Lietuvos politinis veikėjas, buvęs ministras.

## Biografija
1953 m. baigė Vilniaus Antano Vienuolio vidurinę mokyklą. 1953–1957 m. studijavo Leningrado finansų ekonomikos institute.

1957 m. LSSR Finansų ministerijos ekonomistas, Etatų, Žemės ūkio finansavimo valdybų viršininkas. 1969 m. LSSR MT nuolatinio atstovo prie SSRS Ministrų Tarybos pavaduotojas. 1977 m. Valstybinio darbo komiteto pirmininko pavaduotojas. 1988–1990 m. LSSR darbo ir socialinio aprūpinimo ministro pirmasis pavaduotojas.

1990–1994 m. LR socialinės apsaugos ministro pavaduotojas, socialinės apsaugos ministras. 1994–1996 m. valdymo reformų ir savivaldybių reikalų ministras, Septintosios Vyriausybės Ministras Pirmininkas. 1996–2000 m. Seimo narys. 1998–1999 m. LR sveikatos apsaugos ministras.

Buvo SSKP narys, 1989 m. Lietuvos demokratinės darbo partijos narys.

Žmona Irena Stankevičienė (g. 1936 m.), teisininkė, buvusi Lietuvos Aukščiausiojo Teismo (LAT) teisėja. Duktė Rūta (g. 1970 m.).

## Šaltiniai

|-
Debesuotasis leopardas

**Debesuotasis leopardas** (*Neofelis diardi*) – katinių (*Felidae*) šeimos, didžiųjų kačių (*Pantherinae*) pošeimio, *[[Neofelis]]* genties plėšrus žinduolis.

Natūraliai paplitę Pietryčių Azijos Sumatros ir Borneo salų drėgnuosiuose atogrąžų miškuose. Gyvena pavieniui, gerai laipioja medžiuose. 2017 m. paskelbtoje katinių šeimos rūšių klasifikacijoje, išskiriami du debesuotųjų leopardų porūšiai:
* *Neofelis diardi borneensis* Wilting, Christiansen, Kitchener, Kemp, Ambu and Fickel, 2011 – Borneo debesuotasis leopardas paplitęs Borneo saloje;
* *Neofelis diardi diardi* Cuvier, 1923 – Sumatrinis debesuotasis leopardas paplitęs Sumatros saloje.

## Taksonomija ir morfologija
Debesuotieji leopardai labai panašūs išvaizda, dydžių ir genetika į dūminius leopardus, tad buvo laikomi pastarųjų porūšiu, ir tik 2006 m. pirmą kartą pripažinti atskira rūšimi ir aprašyti.

Iš dviejų populiacijų paimti plaukų pavyzdžiai parodė, kad dūminiai ir debesuotieji leopardai vieni nuo kito atsiskyrė prieš 1,4 milijonus metų ir nuo to laiko vystėsi skirtingai. Iš žemyninės Azijos debesuotieji leopardai prieš keletą milijonų metų pasiekė dabartines Sumatros ir Borneo salas tuometu virš Sundos šelfo tarp žemyno ir šių salų egzistavusiu taip vadinamu sausumos tiltu.

Debesuotųjų leopardų kailis tamsesnis, ir su mažesnėmis, į debesis panašiomis dėmėmis, o iltiniai dantys trumpesni, nei yra pas dūminius leopardus.

Debesuotieji leopardai nežymiai stambesni už dūminius leopardus ir sveria 12–25 kg, kūno ilgis 61–106 cm.

## Taip pat skaitykite
* Katinių šeimos rūšys pagal dydį
## Galerija

Vaizdas:Sunda-Clouded-leopard_distribution.jpg|Debesuotųjų leopardų natūralus dabartinis paplitimas Pietryčių Azijojoje (Sumatros ir Borneo salos), pagal 2016 m. tarptautinės raudonosios knygos šaltinius
Vaizdas:Sunda_Clouded_leopard_historic_prevalence.png|Debesuotųjų leopardų buvęs natūralus istorinis paplitimas Pietryčių Azijojoje (Sumatros ir Borneo salos)
Vaizdas:Clouded leopard, Cat Survival Trust (4903773455).jpg|Debesuotojo leopardo galva
Vaizdas:RER_Sunda_clouded_leopard_(Neofelis_diardi).jpg|Besiilsintis debesuotasis leopardas
Vaizdas:COLLECTIE_TROPENMUSEUM_Een_geschoten_nevelpanter_Deli_TMnr_10017949.jpg|Sumatros salos čiabuvių sumedžiotas debesuotasis leopardas (maždaug 1910-1925 metai)
Vaizdas:Pl9_rimau_dahan(jardine).jpg|Debesuotojo leopardo 1834 m. zoologinis piešinys, iš William Jardine knygos: *The Natural History of The Feline*
Vaizdas:Jacques-Laurent_Agasse_-_Clouded_Leopards_-_Google_Art_Project.jpg|Jacques-Laurent Agasse debesuotųjų leopardų piešinys,  1825 m.
Vaizdas:Riau_deforestation_2006.jpg|Viena iš pagrindinių jų nykimo priežasčių - miškų masiniai kirtimai (pav. Sumatros salos Riau provincijoje buvusio miško plyna kirtavietė)


## Šaltiniai
Stasys Stačiokas

**Stasys Stačiokas** (1937 m. rugpjūčio 25 d. Alytuje – 2020 m. gegužės 11 d. Vilniuje) – teisininkas, Lietuvos politinis bei visuomenės veikėjas.

## Biografija

1960 m. baigė Vilniaus universiteto Teisės fakultetą ir liko jame dėstyti. 1973–1990 m. Teismo ekspertizės mokslinio tyrimo instituto direktorius, tuo pat metu dėstė Universitete. 1990–1993 m. Vilniaus Universiteto Teisės fakulteto docentas. 1993–1996 m. ir 1999–2008 m. Konstitucinio Teismo teisėjas, 1996 m. Vilniaus universiteto Tarptautinių santykių ir politikos mokslų instituto socialinių mokslų daktaras, docentas. 1996–1999 m. Seimo narys. Nuo 2008 m. Mykolo Romerio universiteto plėtros prorektorius.

1990–1992 m. dalyvavo kuriant Lietuvos Respublikos Konstitucijos projektą, buvo Lietuvos valstybinių delegacijų deryboms su Rusija narys.

Kelių knygų ir daugiau kaip 100 straipsnių konstitucinės teisės, žemės teisės ir politinių mokslų klausimais autorius. Dėstė konstitucinę teisę Vilniaus universiteto Teisės fakultete, vadovavo konstitucinės teisės krypties disertacijoms (mokslinių darbų vadovas), keleto disertacijų gynimo komitetų narys, pirmininkas.

Lietuvos teisininkų draugijos, Lietuvos politinių mokslų asociacijos ir Europos įstatymų leidybos asociacijos narys.

Žmona Irena, sūnūs Donatas ir Rimantas.

## Nuorodos
* 2008 m. Lietuvos Respublikos Seimo rinkimai.

## Išnašos
Didysis Kinelis

**Didysis Kinelis** () – upė Rusijoje, Orenburgo ir Samaros srityse; Samaros (Volgos baseinas) dešinysis intakas. Prasideda vakariniuose Bendrojo Syrto šlaituose, teka į vakarus ir pietvakarius, įteka į Samarą į vakarus nuo Kinelio miesto.

Didžiausi intakai: Mažasis Kinelis, Kutulukas (kairieji).

Vasarą upė smarkiai nusenka. Prie Didžiojo Kinelio įsikūrę miestai: Buguruslanas, Pochvistnevas, Otradnas.

## Šaltiniai
Didysis Airijos kanalas

**Didysis Airijos kanalas** (air. *An Chanáil Mhór*) – kanalas Airijoje, jungiantis Dubliną su Šanonu, Barou ir keletu kitų upių. Kanalas iškastas 1804 metais. Jo ilgis 131 km.

Paskutinė veikianti krovininė barža Didžiuoju Airijos kanalu praplaukė 1960 m.

## Šaltiniai
Chingy

**Chingy** (**Howard Bailey, Jr.**; g. 1980 m. kovo 9 d., Sant Luisas, Misūris) yra JAV (afroamerikiečių) hip – hop muzikos atlikėjas.

Šiuo metu vedęs gyvena Indianapolyje su žmona Ashley Marie F.

## Muzikinė veikla
Chingy muzikinėje padangėje pasirodė 2003 metų vasarą su pirmuoju savo hitu „Right Thurr“. Kartu su tokiais Hip-Hop atlikėjais kaip Ludacris, Snoop Dogg (su kuriais Chingy išleido antrąjį singlą „Holidae In"). Chingy pasiekė Hip-Hop’o aukštumas dar tą pačią vasarą, kai jo albumas *Jackpot* keliolika savaičių sukosi topų viršūnėse. Debiutinis albumas buvo parduotas 3 milijonų tiražu (Vien Jungtinėse Amerikos Valstijose)

Nepaisant didelio pasisekimo debiutiniu albumu, vėliau kilę skandalai su Ludacris, Nelly smarkiai numušė reperio reitingus. Antrasis jo albumas „Powerballin'“ (išleistas 2004 m. pabaigoje) nebuvo toks populiarus kaip debiutinis „Jackpot“.

Po dvejų metų pertraukos Chingy sugrįžo su 3-iuoju albumu „Hoodstar“. Po pasirodymo prekyboje 2006 m. rugsėjo 19 d.), albumas jau pasiekė platininio statusą.

2007 m. kovo 14 d. svetainė *AllHipHop.com* paskelbė, kad Chingy grįžta į reperio Ludacris kompaniją „DTP“ („Disturbing Tha Peace“), su kuria Chingy atsisveikino dar 2004 m.

Reperis ruošiasi išleisti savo 4-ąjį albumą *Love It or Hate It* jau 2007 m. gruodžio 11 d.

## Kinas
Chingy kaip ir daugelis garsiausių muzikos atlikėjų Jungtinėse Amerikos Valstijose laimę panoro išmėginti ir kino pasaulyje. Tiesa, ryškesnių vaidmenų jis dar negavo, bet pasinaudojo proga pasireklamuoti filme „System Within“, tiesa, nors jis nufilmuotas jau 2005 metų pabaigoje, DVD formate filmas buvo išleistas tik 2007 m. pradžioje. Filmas nesulaukė didesnio populiarumo.

Kiek vėliau Chingy suvaidino filme „Pats baisiausias filmas 4“ („Scary movie 4“), kuriame jo vaidmuo buvo suvaidinti save sėdintį merginų apsuptyje. Jo vaidmuo nebuvo ilgas (vos kelios sekundės).

### Filmai
2006 m.:

* *[[Scary Movie 4]]* – Himself
* *System Within* – Nick

## Singlai
* 2003 – „Right Thurr“ (Jackpot)
* 2003 – „Holidae In“ su Ludacris & Snoop Dogg (Jackpot)
* 2004 – „One Call Away“ (Jackpot)
* 2004 – „Balla Baby“ (Powerballin')
* 2005 – „Don't Worry“ su Janet Jackson (Powerballin')
* 2006 – „Pullin Me Back“ su Tyrese (Hoodstar)
* 2006 – „Dem Jeans“ su Jermaine Dupri (Hoodstar)
* 2007 – „Fly Like Me“ su Amerie (Hate It or Love It)

## Soliniai albumai

## Nuorodos

* Oficiali atlikėjo svetainė 
* [Chingy [IMDb] svetainėje].
*
Ona Suncovienė

**Ona Suncovienė Jurgelionytė** (g. 1957 m. sausio 6 d. Tomsko srities Asino rajono Angos kaime, Rusija) – kultūros darbuotoja, Lietuvos politinė bei visuomenės veikėja.

## Biografija
Mokėsi Alytaus rajono Kurnėnų Lauryno Radziukyno mokykloje, Alytaus vaikų muzikos mokykloje. 1975 m. baigė Miroslavo vidurinę mokyklą. Vilniaus universitete studijavo lietuvių kalbą ir literatūrą, vaidino universiteto kiemo teatre. 1988 m. baigė Lietuvos valstybinę konservatoriją, įgijo kultūros ir švietimo vadybininkės specialybę. 2000 m. baigė Vilniaus universiteto Tarptautinių santykių ir politikos mokslų instituto magistrantūrą.

1981–1989 m. Alytaus rajono kultūros skyriaus vyriausioji specialistė. 1990–1995 m. Alytaus miesto mero pavaduotoja kultūros ir švietimo reikalams. 1995–1996 m. Alytaus miesto savivaldybės tarybos narė, mero pavaduotoja. 1996–2000 m. Seimo narė. 2001–2005 m. dirbo Lietuvos gyventojų genocido ir rezistencijos tyrimo centre. 2005–2022 m. Žirmūnų seniūnijos seniūnė.

1993–1996 m. vadovavo Tėvynės sąjungos (Lietuvos konservatorių) Alytaus skyriui.

## Šaltiniai
Golvėjaus įlanka

**Golvėjaus įlanka** (air. **Loch Lurgain** arba **Cuan na Gaillimhe**) – didelė įlanka esanti Airijos salos vakaruose. Įlanka priklauso Klario ir Golvėjaus grafystėms, Airija. Jos ilgis maždaug 50 km ir 32 km pločio. Į ją įteka Koribo upė. Netoli yra Golvėjaus miestas.
Dvylikos kalnų grandinė

**Dvylikos kalnų grandinė** arba **Dvylika smeigtukų** () – kalnų grandinė Konemaroje, vakarinėje Airijos salos dalyje, Golvėjaus grafystėje. Didžiausias kalnas – „Binn Bhán“ yra apie 729 m. Netoli yra Maumturko kalnai.
Arano salos

**Arano salos** () – salynas, sudarytas iš trijų salų:
* Inišmoro (didžiausia) (air. *Inis Mór*),
* Inišmano (air. *Inis Meáin*),
* Inišyro (air. *Inis Oírr*).

Salos, priklauso Airijai ir yra į vakarus nuo Airijos salos, netoli Golvėjaus įlankos, administruojamos iš Golvėjaus grafystės.

2006 m. saloje gyveno 1218 žmonių. Salos demografijoje jaučiama mažėjimo tendencija. Salose yra keturi maži kaimeliai, kurie aptarnauja turistus: Kilronanas, Kileanis, Ogilas, Kilmurvis.


Vaizdas:Arran, Ireland.jpg|
Vaizdas:Aran Islands Inishmore Ireland.jpg|
Maumturko kalnai

**Maumturko kalnai** (air. *Na Sléibhte Mhám Toirc*) – kalnų grandinė Konemaroje, vakarinėje Airijos salos dalyje, Golvėjaus grafystėje. Mažiau žinomi, nei čia pat esanti Dvylikos kalnų grandinė. Kalnai taip pat žemesni, nei jų kaimynai, aukščiausia vieta – 667 m.
Alfredas Henrikas Stasiulevičius

**Alfredas Henrikas Stasiulevičius** (1937 m. gegužės 23 d. Kaune – 2007 m.) – pedagogas, Lietuvos politinis bei visuomenės veikėjas.

## Biografija

1956 m. baigė Kauno 6-ąją vidurinę mokyklą. 1956–1961 m. studijavo Vilniaus pedagoginiame institute. 1961 m. Patamulšėlio aštuonmetės mokyklos mokytojas. Tarnavo tarybinėje armijoje. 1963–1990 m. Kauno 7-osios vidurinės mokyklos mokytojas.

1990–1995 m. Kauno miesto tarybos deputatas. 1990 m. Šančių teritorinės deputatų grupės koordinatorius ir Aukščiausiosios Tarybos deputato Liudviko Simučio padėjėjas. 1992–1993 m. Kauno miesto tarybos Savivaldos reikalų nuolatinės komisijos pirmininkas, kontrolės tarnybos viršininkas. 1995–1996 m. Kauno miesto tarybos narys, Kauno savivaldybės tarybos kontrolierius. 1996–2000 m. Seimo narys. 2001 m. surengus konkursą buvo paskirtas į Kauno miesto savivaldybės pastatų grąžinimo ir butų privatizavimo tarnybos viršininko pareigas.

Tautodailininkas, Kauno zonos „Auksinių rankų“ konkursų dalyvis ir prizininkas.

1993 m. Tėvynės Sąjungos (Lietuvos konservatorių) narys. Žmona Alina, duktė Skaidrė.

## Išnašos

## Nuorodos
* Biografija (lrs.lt)
Kubilius (pavardė)

;Kubilius
* Andrius Kubilius – politikas;
* Antanas Kubilius (1936) – žurnalistas, rašytojas, vertėjas;
* Jonas Kubilius (1921) – matematikas, VU rektorius;
* Jonas Kubilius (1939) – dirigentas, pedagogas;
* Juozas Kubilius (1878) – knygnešys, visuomenės veikėjas;
* Juozas Kubilius (1951) – choro dirigentas, pedagogas;
* Jurgis Juras Kubilius – teisininkas, karininkas;
* Jurgis Kubilius – generolas;
* Kęstutis Kubilius – matematikas;
* Ričardas Kubilius – chirurgas odontologas;
* Valerijonas Kubilius – politikas;
* Vytautas Kubilius – literatūros tyrinėtojas.
;Kubilienė
* Irena Kubilienė – pedagogė, socialinių mokslų daktarė, visuomenės veikėja.
;Kubiliūtė
* Gintarė Kubiliūtė – dainininkė, modelis, verslininkė;
* Marcelė Kubiliūtė – karinė, spaudos ir visuomenės veikėja;
* Rasa Kubiliūtė-Mauragienė – pianistė, pedagogė, chorvedė, visuomenės veikėja.

Pavardė kilusi iš žodžio *[[kubilius|kubi̇̀lius]]* „kubilų dirbėjas; kubilų pardavėjas“.

## Šaltiniai
Konamara

**Konamara** ( iš *Conmhaicne Mara* Conmhaicne – „gentis“, mara – „jūra“) – vietovė vakarų Airijoje, Golvėjaus grafystėje (Konachtas, Airija). Konamara yra regionas į vakarus nuo Koribo. Regione yra Konamaros nacionalinis parkas, garsūs Dvylikos kalnų grandinė, Maumturko kalnai. Pietuose plyti Golvėjaus įlanka.


Vaizdas:Conamara,_Ireland.jpg|
Vaizdas:Connemara2.jpg|
Vaizdas:Connemara1.jpg|


## Nuorodos
* Puslapis apie Konamarą anglų kalba
Kalninė apsiuva

**Kalninė apsiuva** (*Philopotamus montanus*) – pakrančių apsiuvų (*Philopotamidae*) šeimos vabzdys.

Lietuvoje ypač reta, įrašyta į raudonąją knygą. Aptinkamos Nerėpos upelyje prie Kulautuvos ir Jiesios slėnyje . Jų lervos be namelių, randamos ant skenduolių medžių ar akmenų. Tai plėšrūs, mintantys smulkiais vandens gyvūnais, vabzdžiai.

## Šaltiniai
Mackevičius

;Mackevičius
* Algimantas Mackevičius (1935) – baleto artistas, choreografas;
* Algirdas Mackevičius – biologas, žurnalistas, redaktorius;
* Antanas Mackevičius (1828) – kunigas, sukilimo vadas;
* Antanas Mackevičius (1902) – aktorius;
* Bronius Mackevičius – poetas, spaudos darbuotojas;
* Ernestas Mackevičius – Rusijos žurnalistas;
* Giedrius Mackevičius – teatro aktorius, režisierius, pedagogas;
* Haroldas Mackevičius – humoristas;
* Jonas Mackevičius (1872) – dailininkas tapytojas, akvarelistas;
* Jonas Mackevičius (1939) – ekonomistas, pedagogas;
* Jonas Mackonis-Mackevičius – tapytojas, dailėtyrininkas, rašytojas;
* Kazimieras Mackevičius (1932) – partinis bei profsąjungų veikėjas;
* Leonas Mackevičius – inžinierius technologas;
* Mečislavas Mackevičius – Lenkijos kariuomenės generolas;
* Mečislovas Mackevičius – teisininkas, visuomenės veikėjas;
* Stasys Mackevičius – ūkinis bei politinis veikėjas;
* Vigirdas Mackevičius – matematikas, pedagogas;
* Vytautas Mackevičius – tapytojas, pedagogas;
* Zigmas Mackevičius (1898) – agronomas selekcininkas;
* Zigmas Mackevičius (1944) – pedagogas, politikas.
;Mackevičiūtė
* Antanina Mackevičiūtė – teatro ir televizijos aktorė, skaitovė;
* Sati Mackevičiūtė – dainininkė;
* Veronika Mackevičiūtė – politinė bei visuomenės veikėja.
Taip pat:
* Mackevič

## Etimologija
Viena populiariausių lietuviškų pavardžių. Pavardė kilusi iš , , kurios – iš krikšto vardo „Motiejus“ (*Maciej, Мацей*).

## Šaltiniai
Šiaurės sąsiauris

**Šiaurės sąsiauris** (air. ir škot. *Sruth na Maoile*, ) – sąsiauris, skiriantis Didžiosios Britanijos ir Airijos salas. Šiaurinis sąsiaurio pakraštys siekia Atlanto vandenyną, o pietuose plyti Airijos jūra. Priskiriamas Škotijos Vakarinės pakrantės vidinėms jūroms.

Ilgis iš šiaurės vakarų į pietryčius 170 km, plotis 21–40 km (vidutinis – 27 km). Didžiausias gylis 272 m. Sąsiauryje yra Arano, Gijos, Eilsa Kreigo ir kitos salos.

1953 m. čia nuskendo keltas *Princess Victoria*.

## Šaltiniai
Šilinė (Leliūnai)

**Šilinė** – kaimas Utenos rajono savivaldybėje, 8 km nuo Pakalnių, prie pietvakarinių Utenos pakraščių ir Utenėlės upelio. Plečiasi nausėdijos.

## Gyventojai

## Šaltiniai
Šilinė

**Šiline** vadinama:

* Švč. Mergelės Marijos gimimo dienos šventė;
* kaimai:
** Anykščių rajone;
** Ignalinos rajone;
** Jurbarko rajone;
** Rokiškio rajone;
** Šalčininkų rajone;
** Švenčionių rajone;
** Tauragės rajone;
** Telšių rajone;
** Utenos rajone;
** Utenos mieste;
** Vilniaus mieste;
** Vilniaus rajone;
** Zarasų rajone:
*** Antalieptės seniūnijoje,
*** Degučių seniūnijoje.
Gaideliai (reikšmės)

**Gaideliais** vadinami kaimai:

* Anykščių rajone;
* Kėdainių rajone;
* Šilutės rajone;
* Širvintų rajone;
* Telšių rajone;
* Ukmergės rajone;
* Utenos rajone;
* Zarasų rajone.
Svidžiai

:: *Apie kaimą Zarasų rajone žr. [[Svidžiai (Zarasai)]]*.

**Svidžiai** – kaimas Biržų rajono savivaldybės šiaurinėje dalyje, 3 km į pietryčius nuo Germaniškio, prie kelio Biržai–Germaniškis. Vakaruose prateka Kraklis (dešinysis Nemunėlio intakas).

## Gyventojai

## Šaltiniai
Jurkiškės

**Jurkiškėmis** vadinami kaimai:

* Geldapės apskrityje (Lenkija);
* Vilniaus rajone;
* Zarasų rajone.
Žiedoniai

**Žiedoniai** – kaimas Anykščių rajono savivaldybėje, 1 km į rytus nuo Troškūnų, prie kelio . Kaime veikia Troškūnų Kazio Inčiūros vidurinė mokykla, jį kerta siaurojo geležinkelio Panevėžys–Anykščiai linija.

## Istorija

Iki XX a. vidurio kaimas buvo vadinamas ***Žempučiais***, jo vienkiemiai kūrėsi Smėlynės dvarui seniau priklausiusiose žemėse, išdalintose savanoriams ir kitiems naujakuriams. 1897–1899 m. tiesiant siaurąjį geležinkelį kaime buvo pastatyta Troškūnų geležinkelio stotis.

Po Antrojo pasaulinio karo Žiedonių kaimo pakraštyje, kuris glaudžiasi prie Troškūnų miestelio, pastatytas naujas vidurinės mokyklos pastatas, kuriame iki šiol veikia Troškūnų Kazio Inčiūros vidurinė mokykla.

## Gyventojai

## Šaltiniai
Kuolakasiai

**Kuolakasiai** – kaimas Molėtų rajono savivaldybės pietuose, 2 km į pietus nuo Miežonių, šalia kelio Molėtai–Nemenčinė. Yra biblioteka, anksčiau kaime buvo Kuolakasių pagrindinė mokykla.

## Istorija

Lietuvos Metrikoje 1510 m. minimi žmonės Kuolakasiai, kurių vardą galima sieti su dabartinio kaimo vardu.

## Gyventojai

## Šaltiniai
Petras Antanas Šalčius

**Petras Antanas Šalčius** (1943 m. birželio 11 d. Čiudiškiuose, Prienų valsčius – 2023 m. liepos 27 d.) – inžinierius, Lietuvos ūkio, politinis bei visuomenės veikėjas.

## Biografija
Kartu su tėvais 1949–1958 m. sovietų valdžios ištremtas į Sibirą. 1961 m. baigė Kauno darbininkų jaunimo vakarinę mokyklą. 1966 m. baigė Kauno politechnikos institutą ir įgijo kelių inžinieriaus kvalifikaciją.

Dirbo Kauno plentų valdyboje darbininku, baigęs institutą – darbo vykdytojas. 14 metų dirbo vyriausiuoju inžinieriumi Vilkaviškio kelių remonto statybos valdyboje, vėliau – Rokiškio 7-ojoje kelių statybos valdyboje. 1993–1996 m. Valstybinės tiltų inspekcijos vyresnysis inspektorius. 1996–2000 m. Seimo narys, išrinktas Rokiškio vienmandatėje apygardoje. Nuo 2001 m. UAB „Zarasų automobilių keliai“ direktorius.

1990 m. išrinktas Rokiškio rajono tarybos deputatu, 1995–1997 m., 2003–2007 m. ir 2007 m. (mandato atsisakė) Rokiškio rajono savivaldybės tarybos narys.

Nuo 1994 m. Tėvynės Sąjungos narys, Politinio komiteto pirmininkas, pirmininko pavaduotojas.

Žmona Regina, vaikai Rimantas, Arūnas, Petras.

## Išnašos
Didysis Salymas

**Didysis Salymas** () – upė Rusijoje, Chantų Mansijoje; Obės kairysis intakas. Teka pelkėtu slėniu Vakarų Sibiro lyguma.

## Šaltiniai
Maurjų imperija

**Maurjų dinastija** (skr.: मौर्य राजवंश) – Magadhos karalystės šiaurės Indijoje dinastija, valdžiusi 322–185 m. pr. m. e. ir pakeitusi Nandų dinastiją. Jos valdymo laikais Magadha tapo galingiausia politine jėga visoje Indijoje, ir vadinta **Maurjų imperija**. Didžiausio išsiplėtimo laikais, apie 250 m. pr. m. e., jos teritorija apėmė beveik visą Indijos subkontinentą, bei dalį Persijos (Beludžistanas) ir Afganistano.

Tuo metu valstybės sostinė buvo Pataliputra (netoli šiandieninės Patnos).

Po dinastijos pabaigos valstybė subyrėjo, o Magadhoje ją pakeitė Šungų dinastija.
## Istorija ir užkariavimai

Dinastijos pradininkas buvo Čandragupta Maurjas, kilęs iš vakarinių tuometinės Magadhos sričių. Jo kilmė nėra aiški: vieni šaltiniai jį mano turėjusį giminystės ryšių su Nandų dinastija, kiti ją neigia. Pasinaudojęs Aleksandro Makedoniečio atsitraukimu į vakarus ir neramumais vakarinėse Magadhos periferijose, jis pradėjo užkariavimus, kurių kulminacija buvo sostinės Pataliputros užėmimas ir Nandų dinastijos nuvertimas 322 m. pr. m. e.

Įsitvirtinęs Magadoje, Čandragupta pradėjo karus su Seleukidų imperija ir atėmė jos istorines indų sritis Gandharą ir Kambodžą.

Po Bindusaros valdymo į valdžią atėjo Ašoka, kuris galutinai įtvirtino Maurjų valdžią pietinėje Indijos subkontinento dalyje, taip pat numalšino sukilimus vakarinėje periferijoje. Žymiausias jo karas buvo su Kalinga, nepriklausoma valstybe. Ją prijungus prie imperijos, pirmą kartą istorijoje Indija buvo labai trumpam suvienyta.

Po Ašokos mirties 232 m. pr. m. e. Maurjų dinastija egzistavo dar 50 metų, tačiau ji beveik iš karto neteko visų savo pietinių teritorijų, kurios išsikovojo nepriklausomybę. Čia vėl atsikūrė Kalinga, o likusios didžiulės sritys buvo suvienytos galingos Satavahanų imperijos. Vakarinės imperijos sritys irgi tapo vis labiau nepriklausomos, kol galiausiai Magadhai teliko istorinės jos sritys, turėtos iki Nandų dinastijos užkariavimų. Jose 185 m. pr. m. e. įsitvirtino nauja – Šungų dinastija.
## Administracija
## Ekonomika
## Kultūra
Imperija padėjo išplisti dviem naujiems Indijos religiniams sąjūdžiams – džainizmui ir budizmui. Čandragupta globojo džainus, o žymiausias dinastijos valdovas – Ašoka – išpažino Budos mokymą. Jo pastangomis budizmo religija buvo platinama visoje imperijoje, ir tai tęsėsi iki pat dinastijos pabaigos. Vėlesnė Šungų dinastija buvo hinduistinė ir budizmą persekiojo.

Imperijos laikais labai suklestėjo indų menas, mokslas.
## Dinastijos valdovai
Didysis Uzenis

**Didysis Uzenis** (, ) – upė Rusijoje (Saratovo sr.) ir Kazachstane (V. Kazachstano sr.). Prasideda Saratovo srityje, netoli Jeršovo miesto. Teka į pietryčius, įteka į nenuotakius Kamyšo-Samaros ežerus. Upė intensyviai naudojama drėkinimui. Aukštupys kanalais sujungtas su Didžiuoju Irgizu. Vasarą ištakos išdžiūsta, upė smarkiai nusenka.

Prie Didžiojo Uzenio įsikūręs Novouzensko miestas.

## Šaltiniai
Gintaras Šileikis

**Gintaras Šileikis** (g. 1960 m. gegužės 16 d. Užulėnyje, Ukmergės rajonas) – pedagogas, Lietuvos ir Panevėžio miesto savivaldybės politinis bei visuomenės veikėjas.

## Biografija
1978 m. baigė Panevėžio 7-ąją vidurinę mokyklą, 1984 m. – Vilniaus pedagoginį institutą, įgijo istorijos mokytojo specialybę.

1984–1987 m. Anykščių raj. Debeikių vidurinės mokyklos istorijos mokytojas. 1987–1988 m. Panevėžio rajono kultūros namų inspektorius. 1988–1989 m. kooperatyvo „Lyvis“ darbininkas. 1990–1996 m. Panevėžio kraštotyros muziejaus direktorius.

1996–2008 m. Seimo narys. 1996–2000 m. Centro frakcijos seniūno pavaduotojas, 2000–2001 m. Jungtinės Centro sąjungos, Moderniųjų krikščionių demokratų sąjungos ir Lietuvos lenkų rinkimų akcijos frakcijos seniūnas, 2006–2007 m. Lietuvos liberalų sąjūdžio frakcijos frakcijos seniūno pavaduotojas.

2008–2010 m. Utenos apskrities viršininko pavaduotojas. 2011 m. Panevėžio miesto savivaldybės mero pavaduotojas.

2012–2019 m. dirbo viešojoje įstaigoje „Aukštaitijos siaurasis geležinkelis“, 2012–2015 m. buvo kultūrinio turizmo specialistas, 2015–2019 m. – Kultūrinio turizmo padalinio vadovas. Nuo 2019 m. Aukštaitijos internetinės naujienų agentūros AINA kūrybinės grupės narys, veda laidas "Gintaras Šileikis kalbina", rengia kitas AINA TV programas. 

1990–1995 m. Panevėžio miesto tarybos deputatas, 1990–1991 m. – Panevėžio miesto tarybos pirmininkas. 1995–1996 m., 2000–2001 m. ir 2011–2019 m. Panevėžio miesto savivaldybės tarybos narys.

1993–2003 m. Lietuvos centro sąjungos narys, LCS Panevėžio skyriaus pirmininkas, 2000–2003 m. šios sąjungos pirmininko pavaduotojas. 2003–2005 m. Liberalų ir centro sąjungos narys, šios sąjungos Valdybos narys, Panevėžio skyriaus pirmininkas. 2006–2008 m. Lietuvos Respublikos liberalų sąjūdžio pirmininko pavaduotojas.

Žmona Aida, vaikai: Justas, Adomas (g. 2004 m.).

## Įvertinimas
Apdovanotas Lietuvos nepriklausomybės medaliu, Norvegijos Karalystės Karališkuoju ordinu „Už nuopelnus“.

## Šaltiniai
Didysis Juganas

**Didysis Juganas** () – upė Rusijoje, Chantų Mansijoje; Obės kairysis intakas. Prasideda Vasiuganės pelkynuose, teka pelkėta Vakarų Sibiro lyguma. Įteka į Obės upės Jugano protaką.
 
Didžiausias intakas – Mažasis Juganas (dešinysis). 

Didžiojo Jugano baseine yra ~8000 ežerų, kurių bendras plotas 545 km². Upė užšalusi nuo spalio – lapkričio iki balandžio–gegužės. Laivuojama 457 km nuo žiočių.

## Šaltiniai
Bosna

**Bosna** (, ) – trečia pagal ilgį Bosnijos ir Hercegovinos upė; Savos dešinysis intakas. Prasideda į šiaurę nuo Sarajevo, *[[Vrelo Bosne]]* ištakoje, Dinarų kalnyno Ozreno masyve. Teka į šiaurę ir šiaurės rytus kalnų slėniu. Žemupyje teka Dunojaus Vidurupio žemuma. Įteka į Savą netoli Bosanski Šamaco miesto.

Didžiausi intakai: Krivaja, Spreča (dešinieji), Miljacka, Lašva, Didžioji Usora (kairieji).

Prie Bosnos įsikūrę Visoko, Zenicos, Dobojaus miestai.
Bania Luka

**Bania Luka** (, , ) – miestas Bosnijoje ir Hercegovinoje, faktinė Serbų Respublikos sostinė. Miestas įsikūręs šalies šiaurės vakaruose, prie Vrbaso upės. 92 proc. gyventojų – serbai. Tai didžiausias serbiškosios Bosnijos dalies verslo ir ekonominės veiklos centras, čia gyvena 16 proc. Serbų respublikos gyventojų.

Bania Lukoje yra tiek ortodoksų cerkvių, tiek mečečių, iš kurių ypač žymi XVI a. Ferchadijos mečetė.

## Istorija
Bania Luka rašytiniuose šaltiniuose minima nuo 1494 m., tačiau miestas egzistavo dar prieš kelis šimtmečius. Mieste išlikusi senovinė Kastelio pilis. Per karą su turkais 1688 m. austrai miestą buvo užėmę, tačiau vėliau vėl užleido turkams. 1737 m. rugpjūčio 4 d. austrai prie miesto skaudžiai pralaimėjo turkams, o 1878 m. rugpjūčio 14 d. prieš juos laimėjo. 1931 m. iš 18 500 miesto gyventojų apie pusę buvo musulmonai.

## Sportas

### Futbolas
* FK Borac Banja Luka
* BSK Banja Luka
* Krila Krajine Banja Luka
* FK Omladinac Banja Luka
* FK Sloga Trn Laktaši
* FK Zeljeznicar Banja Luka

## Miestų partnerystė

## Galerija

File:Трг Крајине.jpg|Krajinos aikštė
File:Храм Христа Спаситеља у Бањој Луци.jpg|Kristaus Išganytojo katedra
File:Самостан Марија Звијезда.jpg|Mariasterno abatija
File:Жупна црква Похода Блажене Дјевице Марије2.jpg|Katalikų bažnyčia


## Nuorodos
* Bania Lukos miesto tinklalapis
Stefanas (palydovas)

**Stefanas** () arba **Uranas XX** – gamtinis Urano palydovas. 1999 m. liepos 18 d. atrado Brett J. Gladman su komanda.

Iš karto po atradimo suteiktas laikinas **S/1999 U 2** pavadinimas. Vėliau pavadintas Viljamo Šekspyro pjesės „Audra“ veikėjo vardu.

Išskyrus palydovo dydį ir orbitą daugiau nieko nežinoma. Dauguma charakteristikų suskaičiuotos teoriškai.

## Šaltiniai
Albanijos herbas

**[[Albanija|Albanijos]] [[herbas]]** – vienas iš Albanijos valstybės simbolių, įteisintas 2002 m. liepos 31 d. Herbas sukurtas remiantis Albanijos vėliava. Jo proporcijos – 1:1,5

## Aprašymas

Raudoname herbinio skydo centre juodas dvigalvis erelis. Virš jo – auksinis Skanderbego (nacionalinis Albanijos didvyris) šalmas, papuoštas ožio ragais.

Heraldiniu požiūriu herbas nėra tobulas dėl spalvinės išraiškos: juoda erelio spalva nėra tinkama prie raudonos skydo spalvos.
Kilarnio nacionalinis parkas

**Kilarnio nacionalinis parkas** (air. *Páirc Náisiúnta Chill Airne*) – parkas įsikūręs netoli Kilarnio, Kerio grafystėje, Airijoje. Parkas įkurtas 1932 metais. Užima apie 10129 hektarų, kalnuotas (iki 840 m) plotas apaugęs miškais, yra Kilarnio ežeras. Apie 25 % visos teritorijos užima ežerai.

Nuo 1992 įtrauktas į svarstomų pasaulio paveldo objektų sąrašą.

## Nuorodos
* Parkas UNESCO svatainėje
Pimsleur užsienio kalbų mokymosi sistema

**Pimsleur užsienio kalbų mokymosi sistema** – kalbos įsiminimo metodas pagal dr. Paul'ą Pimsleur'į. Jis paremtas žodžių kartojimu, prieš tai kalbančiajam („Pimsleur mokytojui“) išvertus, ką žodis reiškia.
Pimsleur metodas veikia klausantis garso įrašo. Klausantysis atgamina ir sudaro frazes iš atminties ir pakartoja. Pamokos trunka po 30 min. ir yra sudarytos kartoti tol, kol klausantysis suprastų 70-80 % pagrindo. Klausančiajam nebūtina išmokti pamokos puikiai prieš pradedant kitą, mat kitoje pamokoje yra pakartojama dalis praeitos pamokos

## Pimsleur kalbų įvairovė

Paprastai „Pimsleur mokytojas“ kalba anglų kalba, t. y. viską aiškina anglų k. Dabar klausantis Pimsleur galima išmokti šių kalbų :
* afrikiečių kalbų :
# Swahili,
# Twi;
* albanų k.,
* arabų kalbų:
# rytų arabų,
# egiptiečių;
* armėnų kalbų:
# Rytų Armėnų,
# Vakarų Armėnų;
* kinų kalbų:
# Cantonese,
# Mandarin;
* kroatų k.;
* čekų k.;
* danų k.;
* olandų k.;
* anglų k. (kaip antros užsienio kalbos, įvairiomis kalbomis);
* farsi (persų) k.;
* prancūzų k.;
* vokiečių k.;
* graikų k. (modernios);
* Haičio (kreolinę) k.;
* hebrajų k.;
* Hindi k.;
* indonezijiečių k.;
* airių k.;
* italų k.;
* japonų k.;
* korėjiečių k.'
* lietuvių k.;
* vietinių Amerikos indėnų kalbą – Ojibwe;
* norvegų k.;
* lenkų k.;
* portugalų k.;
* rumunų k.;
* rusų k.;
* norvegų k.;
* švedų k.;
* ukrainiečių k.;
* ispanų k.;
* šveicarų vokišką k. (swiss german);
* tailandiečių k.;
* turkų k.;
* Vietnamo k.

## Nuorodos
Pimsleur tinklalapis
Brazosas

**Brazosas** (), **Brasos de Diosas** (, „Dievo rankų upė“) – upė pietų JAV, Teksase. Tai 11 pagal ilgį JAV upė. Prasideda Ljano-Estakado plynaukštėje, susiliejus Salt Forko ir Dabl Mountin Forko upėms. Teka į pietryčius Didžiosiomis ir Centrinėmis lygumomis. Įteka į Meksikos įlanką ties Friportu.

Didžiausi intakai: Klir Forkas, Litl Riveris, Navasota.

Brazosas reguliariai laivuojamas 64 km nuo žiočių, potvynių metu – 400–500 km. Upė naudojama drėkinimui. Ant upės įrengtos 3 hidroelektrinės. Prie Brazoso įsikūręs Veiko miestas.

## Šaltiniai
Aigalėja

**Aigalėja** () graikų mitologijoje – Diomedo žmona. Jos vyras ilgai karaivo su Tėbais ir Troja, todėl Aigalėja pradžioje buvusi ištikima vyrui, galiausiai sulaužė ištikimybę su jaunu Stenelo sūnumi Kometu. Pagal kitą versiją, čia įsikišo deivė Afroditė, keršijusi Diomedui už jai padarytą žaizdą Trojoje, arba Naupilijas, keršydamas už Palamedo mirtį, skatino su Troja kariaujančių vyrų žmonas būti neištikimomis, sakydamas, jog jie iš Trojos parsiveš naujas mylimąsias.

## Šaltiniai
Aigialėjas

Graikų mitologijoje **Aigialėjo** () vardu vadinami trys personažai.
* **Aigialėjas** – vienas iš epigonų., vyriausias Adrasto ir Amfitėjos sūnus, Argo karalius. Kai jo tėvas buvo vienintelis išsigelbėjęs iš Septynių karvedžių, pirmą kartą puolusių Tėbus. Kai antrą kartą puolė jų sūnus, žuvo vienintelis Aigialėjas. Jį nukovė Laodamantas, Eteoklio sūnus. Palaidotas Megaroje (*Megaris*) prie Pagajės
* **Aigialėjas** – upės dievo Inacho ir okeanidės Melijos sūnus., kurio vardu Aigalėja pavadinta Achaja Sužinojęs apie sūnaus mirtį iš sielvarto mirė jo tėvas Adrastas.
* Pagal Eusebą buvo trečiasis **Aigialėjas** – pirmasis graikų miesto Skiono karalius.

## Šaltiniai
Glenvego nacionalinis parkas

**Glenvego nacionalinis parkas** () – tai parkas Donegalo grafystėje, Airijoje. Užima maždaug 16 540 hektarų plotą. Parkas įkurtas 1975 m. Parke yra kalnų, ežerų, miškų, juose ganos bene didžiausios visoje Europoje elnių bandos. Parke 1873 pastatyta škotiška Glenvego pilis. Parko širdyje Glenvegas (air. Gleann Bheatha), 11 tūkst. hektarų plotas, pasižymintis savo gamta – nuo jo ir pavadinimas.

## Nuorodos
* Oficiali svetainė
Importas

**Importas** – užsienio valstybės prekių, paslaugų ar kitų objektų, dažniausiai skirtų prekybai, įstatymiškas įvežimas į valstybę. Priklausomai nuo konteksto, sąvoka gali būti naudojama apibūdinti procesui, taip pat jo apimtims.

Importinių prekių galutinis vartotojas yra valstybės, į kurią importuojama, gyventojai ir organizacijos, o pardavėjas/tiekėjas – užsienio valstybių gamintojai, tiekėjai. Prekybinis importas paprastai reglamentuojamas įvairiais muito įstatymais.

Importo procedūrą ir formalumus muitinėje Europos Sąjungoje reglamentuoja Bendrijos muitinės kodeksas.

## Taip pat skaitykite
* Muitas
* Tranzitas
Burėja

**Burėja** () – upė Rusijoje, Chabarovsko krašte ir Amūro srityje; Amūro upės kairysis intakas. Susidaro susiliejus Kairiajai ir Dešiniajai Burėjai Burėjos kalnagūbryje. Teka į pietvakarius daugiausia kalnais, žemupyje – Zėjos-Burėjos lyguma. Įteka į Amūrą netoli Kalinino gyvenvietės.

Didžiausi intakai: Nimanas, Tujunas, Tyrma, Urgalas.

Burėjos baseine yra ~1,5 tūkst. ežerų, kurių bendras plotas virš 51 km². Taip pat baseine yra gausūs anglių ir geležies rūdos telkiniai. Upė laivuojama 197 km nuo žiočių. Ant Burėjos įrengta Burėjos HE.

## Šaltiniai
Kalibanas (palydovas)

**Kalibanas** () arba **Uranas XVI** – gamtinis Urano palydovas. 1997 m. rugsėjo 6 d. Halo teleskopu atrado Brett J. Gladman, Philip D. Nicholson, Joseph A. Burns ir John J. Kavelaars.

Iš karto po atradimo suteiktas laikinas **S/1997 U 1** pavadinimas. Vėliau pavadintas Viljamo Šekspyro pjesės „Audra“ veikėjo vardu.

Išskyrus palydovo dydį ir orbitą, daugiau nieko nežinoma. Dauguma charakteristikų suskaičiuotos teoriškai.

## Šaltiniai
Viklou

**Viklou** – miestas rytinėje Airijoje, Airijos jūros pakrantėje, Viklou kalnų papėdėje, į pietus nuo Dublino. Grafystės centras.

## Istorija

Miestą 870 m. įkūrė vikingai.
Fransiskas (palydovas)

**Fransiskas** () arba **Uranas XXII** – gamtinis Urano palydovas. 2003 m. rugpjūčio 13 d. atrado Matthew J. Holman su komanda ir Brett J. Gladman nuotraukose, padarytose 2001 m.

Iš karto po atradimo suteiktas laikinas **S/2001 U 3** pavadinimas. Vėliau pavadintas Viljamo Šekspyro pjesės „Audra“ veikėjo vardu.

Išskyrus palydovo dydį ir orbitą, daugiau nieko nežinoma. Dauguma charakteristikų suskaičiuotos teoriškai.

## Šaltiniai
Veksfordas

**Veksfordas** – miestas pietryčių Airijoje, uostas prie Airijos jūros Veksfordo įlankos ir Sleino upės estuarijos. Grafystės centras. 

## Istorija

Miestas įkurtas apie 800 m. vikingų.

## Sportas
* Wexford Youths FC (futbolas)
Bru na Boinas

**Bru na Boinas** () – archeologinė vietovė Myto grafystėje, Airijoje, netoli Boinės upės, 50 km į šiaurę nuo Dublino. Teritorijos plotas 770 hektarų. 1962 m. pradėti vykdyti išsamūs archeologiniai tyrinėjimai. 1993 m. Bru na Boino vietovė įtraukta į UNESCO pasaulio paveldo sąrašą. Nuo 1997 m. ansamblis prieinamas lankytojams.

Vietovė buvo apgyvendinta neolito žembdirbių, kurie be 90 megalitinių paminklų paliko pašiūrių, gyvenvietės įtvirtinimų ir kitų statinių liekanų. Neolito laikotarpio megalitinis ansamblis pastatytas 3800–2200 m. pr. m. e. Vietovė garsi savo laidojimo kambariais, kurių yra apie 40. Žinomiausios kapavietės: Knoutas, Doutas ir Niugrendžas.

Prie Niugrendžo įėjimo į kapavietę aptikta ertmė, kurios dėka saulės spinduliai pasiekia kapavietės koridorių per žiemos saulėgrįžą 15–20 minučių gruodžio 19–21 d. rytais. Tą pačią kiaurymę turėjo ir Knoutas. Douto koridoriuose rasti išraižyti mėnulio žemėlapiai, kalendorinis akmuo,   naudotas skaičiuoti mėnesių bei metų trukmę.


Knowth01.JPG|Knoutas
Dowth_Passage_Tomb.2.JPG|Doutas
NG Kerbstone with spirals and lozenges.jpg|Niugrendžo raižiniai


## Šaltiniai
Slaigo

**Slaigo** ( – „kriauklėta vieta“) – miestas šiaurės vakarų Airijoje, uostas prie Atlanto vandenyno Slaigo įlankos ir Garavogu upės, ištekančios iš Gilo ežero. Slaigo grafystės centras. Yra technologijos institutas.

Slaigo yra priskiriamas prie „Miestų-Vartų“ (), kadangi Airijos valdžia, norėdama šalies ekonomiką išplėsti už Dublino ribų (visa ekonomika buvo centralizuota ir būtent Dubline) Slaigo ir dar keliuose Airijos miestuose įkūrė verslo centrus, kuriuose bazes ikūrė įvairios stambios ir mažesnės kompanijos (*Abbott*, *Stiefel* ir kitos); Slaigo šis verslo centras vadinamas Finisklino centru.

## Sportas
* Sligo Rovers FC (futbolas)

2007 m. lapkričio mėnesio 15-18 dienomis Airijoje vyko pasaulio ralio čempionatas, Slaigo buvo visų ralio komandų bazė, kurios bazės įsikūrė prie Slaigo technologijos instituto, ralio savaitgalį Slaigo ir jo apylinkėse buvo laukiama iki 100000 ralio sirgalių iš viso pasaulio.
Trali

**Trali** – miestas pietvakarių Airijoje, Dinglio pusiasalio rytuose, netoli Trali įlankos. Kerio grafystės centras.

## Istrojis

Miestas įkurtas XIII a. 

1789 m. pastatytas pikininko paminklas.

## Sportas
* Kerry FC – futbolo klubas

## Šaltiniai
Odžibviai

**Odžibviai** (*Ojibwe, Ojibwa*), taip pat ***čipevai*** (*Chippewa*), ***anišinapiai*** (*Anishinaabe*, dgs. *Anishinaabeg*/ᐊᓂᔑᓈᐯᒃ) – indėnų algonkinų tauta, gyvenanti Kanadoje (Manitoboje ir Ontarijuje) bei JAV (Minesotoje, Mičigane, Viskonsine, Montanoje, Šiaurės Dakotoje). Populiacija – apie 330 tūkst. žmonių. Tai viena skaitlingiausių JAV ir Kanados indėnų tautų. Vartoja odžibvių kalbą (algonkinų šeima), taip pat anglų, prancūzų kalbas. Dauguma tikinčiųjų – krikščionys (katalikai ir protestantai-metodistai), yra tradicinės tikybos (*Midewiwin*) sekėjų.

Skirstomi į šias pagrindines grupes:
* šiaurės odžibviai (į Hasono ir Džeimso įlankas įtekančių upių aukštupių baseinuose)
* sotai (*saulteaux* – 'slenksčių žmonės'; į pietus ir rytus nuo Vinipego ežero iki Miškų ežero)
* pietryčių odžibviai (Hurono ežero šiauriniame ir rytiniame krantuose bei į rytus nuo Mičigano ežero)
* pietvakarių odžibviai (prie pietinių Aukštutinio ežero krantų)

Tradicinė kultūra panaši į kitų poarkčio bei šiaurės rytų indėnų. Tradiciškai vertėsi medžiokle, žvejyba, rankiojimu. Pietvakarių odžibviai ir sotai teberankioja laukinius ryžius, klevų sulą. XVII–XVIII a. įsitraukė į prekybą žvėrių kailiais, tai tapo pagrindine odžibvių ūkio šaka. Dabar dalis odžibvių ūkininkauja, kiti dirba samdomus darbus ūkiuose, miškų kirtavietėse, rūdynuose, paslaugų bare, daug išvykę į miestus (ypač Mineapolį). Tradicinę medžioklę ir rankiojimą išlaikę šiaurės odžibviai.

XIX a. sudarytos rezervacijos, o XX a. pradėjo gyventi sėsliai.
 
Keletas mažųjų giminingų šeimų sudarydavo bendruomenę iš 20–50 žmonių, kuriai vadovaudavo vadas. Santuoka neolokalinė, buvo paprotys už nuotaką atidirbti. Skirstėsi į totemines gimines (išskyrus šiaurės odžibvius). Pietvakarių odžibviai ir sotai iki XX a. 8-ojo dešimtmečio išlaikė gimininę egzogamiją. Šiaurės odžibvių didžiosios šeimos jungdavosi į pusiau sėslias medžiotojų bendruomenes, kurioms vadovavo seniūnai. Būta daugpatystės, levirato, sororato, santuokų tarp pusbrolių ir pusseserių. Miestuose gyvenantys odžibviai dažnai prisideda prie talkų savo gimtosiose rezervacijose.

Nuo XX a. 6–7 dešimtmečių pradėjo kurtis rezervacijų savivaldos institucijos.
 
Tradicinei tikybai būdingas totemizmas, šamanizmas, tikėjimas dvasiomis-globėjomis, aukščiausiuoju Dievu Kiči-Manitu. Išlikę mitai apie kultūrinį didvyrį Nanabožą ir kanibalą Vindigą. Būta slaptųjų žynių draugijų. Odžibviai išlaikę dalį tradicinių apeigų (būgno šokį), liaudies mediciną, žaidimus, amatus, meną.


One-Called-From-A-Distance Chippewa.jpg|Odžibvių vyras
Ojibwa wigwam.jpg|Odžibvių vigvamas
Ojibwe land.including NAN.jpg|Odžibvių žemių žemėlapis
Photograph of Chief Medicine Man of Chippewa Indians Axel Pasey with His Family - NARA - 2128360.jpg|Odžibvių šamanas
Imagecostumes.jpg|Odžibvių pora


## Šaltiniai
Niugrendžas

**Niugrendžas** (air. *Sí an Bhrú*) – viena iš garsiausių Bru na Boino kapaviečių, Airijoje, Myto grafystėje. 20 metrų aukščio. Tyrimai parodė, kad kapavietė pastatyta 3300–2900 m. pr. m. e. 1962–1975 m. restauruota.
Karikas prie Šanono

**Karikas prie Šanono** – miestas šiaurės vakarų Airijoje, prie Šanono upės ir Dublino-Slaigo kelio. Leitrimo grafystės centras. Turizmas.
Viesulas (reikšmės)

Žodis **viesulas** gali reikšti:

* viesulas – oro sūkurys;
* Viesulas – požemio dvasia;
* Viesulas – lietuviška vyriška pavardė:
** Algirdas Viesulas – chorvedys.

Kiti:
* FK Viesulas Vilnius – futbolo klubas.
Lifordas

**Lifordas** – miestas šiaurės vakarų Airijoje, Šiaurės Airijos pasienyje, priešais Strabeną, Foilo upės kairiajame krante; Donegalo grafystės centras.

Miestas išaugo XVI a. įkūrus Donegalo pilį.
Šanonas (miestas)

**Šanonas** – miestas vakarų Airijoje, prie Šanono estuarijos, apie 20 km į šiaurės vakarus nuo Limeriko. Svarbus oro transporto mazgas. Šiame mieste įsikūręs vienas didžiausių Airijos oro uostų. Pro Šanono urvą teka ilgiausia Airijoje upė Šanonas.

## Istorija

Tai naujausias Airijos miestas, kuriam miesto teisės suteiktos 1982 m.
Enisas

**Enisas** – miestas vakarų Airijoje, prie Ferguso upės. Klero grafystės centras. Yra XVIII a. Šv. Petro ir Povilo katedra.

## Istorija

Miestas įkurtas 1242 m.
Kaslbaras

**Kaslbaras** (, ) – miestelis vakarų Airijoje; Mėjo grafystės centras.

## Istorija
Miestas išaugo XI a. pastačius pilį ir įrengus įtvirtinimus.

## Sportas
* Castlebar Celtic (moterys) moterų futbolo komanda.
Linonas

**Linaunas** – gyvenvietė vakarų Airijoje, Konemaroje, prie Kilario krantinės (vienintelio Airijos fjordo).
Roskomonas

**Roskomonas** – miestas centrinėje Airijoje; Grafystės centras.

Miestas įkurtas 1253 m. Yra 1269 m. pastatyta Roskomono pilis.
Antanas Švitra

**Antanas Švitra** (g. 1936 m. rugpjūčio 9 d. Dainaviškiuose, Lazdijų raj.)– 2025 m. balandžio 9 d. Kretingoje) – gydytojas, Lietuvos politinis bei visuomenės veikėjas.

## Biografija
1954 m. baigė Veisiejų vidurinę mokyklą. 1954–1960 m. studijavo Vilniaus universiteto Medicinos fakultete. 1960–1996 m. Kretingos rajono centrinės ligoninės gydytojas. 1995–1996 m. Kretingos rajono savivaldybės tarybos narys, Sveikatos ir socialinių reikalų komiteto pirmininkas. 1996–2000 m. Seimo narys, Sveikatos reikalų komiteto pirmininko pavaduotojas.

Lietuvos politinių kalinių ir tremtinių sąjungos narys. Žmona Stasė, duktė Rita, sūnus Valdas.

## Išnašos
Benbalbinas

**Benbalbinas** () – didelė uola Airijoje (526 m aukščio), Sligo grafystėje, „Jeitso šalies“ (*Yeats Country*) regione, 10 km nuo Sligo. Ji susiformavo per ledynmetį, vėliau ilgainiui jos forma buvo pakeista judančių ledynų. Šiaurinei uolos pusei charakteringi vėjai bei audros (nuo Atlanto vandenyno), o įkopus į uolos viršūnę atsiveria graži panorama (Sligo įlanka, Atlanto vandenynas, „Jeitso šalis“). Manoma, kad pavadinimas kilęs nuo IV a. gėlų karaliaus sūnaus Gulban vardo ir reiškia „Gulbano viršūnė“. Airijoje Benbalbinas siejamas su Nobelio literatūros premijos laureatu poetu Viljamu Batleriu Jeitsu (W. B. Yeats), kurio žodžiais Sligo buvo vietovė, ypatingai įtakojusi jo gyvenimą.
Vladas Vilimas

**Vladas Vilimas** (g. 1928 m. spalio 27 d. Mikalajūnuose, Pakruojo raj.) – inžinierius, pedagogas, habilituotas technikos mokslų daktaras, Lietuvos politinis bei visuomenės veikėjas.

## Biografija

1947 m. baigė Linkuvos vidurinę mokyklą. 1952 m. baigė Lietuvos žemės ūkio akademijos Mechanizacijos fakultetą, įgijo inžinieriaus kvalifikaciją. 1953 m. įstojo į Maskvos Timiriazevo žemės ūkio akademijos Pedagogikos fakultetą, o 1957 m. į aspirantūrą. Habilituotas technikos mokslų daktaras.

1952 m. Akmenės rajono Papilės mašinų ir traktorių stoties vyriausias inžinierius. Nuo 1955 m. Vilniaus žemės ūkio mechanizacijos technikumo dėstytojas, vėliau Lietuvos žemės ūkio akademijos dėstytojas, docentas, profesorius, laboratorijos mokslinis vadovas. 1996–2000 m. Seimo narys.

Lietuvos cukrinių runkelių augintojų draugijos valdybos pirmininkas. Lietuvos ir Jungtinių Tautų asociacijos vykdomojo komiteto narys. Žmogaus teisių gynimo asociacijos respublikinio komiteto narys. 1993 m. Tėvynės sąjungos (Lietuvos konservatorių) narys. Lietuvos Sąjūdžio tarybos narys. Žmona Pranciška, duktė Rima, sūnus Raimondas.